Datum: 26.4.2018

Spoštovani,

posredujemo vam odgovore na vprašanja gospodarskih subjektov za javno naročilo št. LPT-6/18 Nakup blaga za vzdrževanje semaforske opreme, ki smo jih prejeli preko Portala javnih naročil.

VPRAŠANJE:

Naročnik v razpisni dokumentaciji ni jasno zapisal, ali bo hkrati ob sklenitvi okvirnega sporazuma tudi oddal prvo posamezno javno naročilo in za kakšno obdobje?

ODGOVOR:

Naročnik bo sklenil okvirni sporazum z najmanj dvema (v kolikor prejme vsaj dve (2) dopustni ponudbi) in največ petimi (5) cenovno najugodnejšimi ponudniki (v primeru, da naročnik prejme pet ali več dopustnih ponudb), pri čemer bo naročnik vsa naročila v obdobju dvanajstih (12) mesecev od dneva sklenitve okvirnih sporazumov, oddal ponudniku, ki bo oddal cenovno najugodnejšo ponudbo.

Po preteku dvanajstih (12) mesecev od dneva sklenitve okvirnih sporazumov, bo naročnik posamezna naročila oddal na podlagi ponovnega odpiranja konkurence med strankami okvirnega sporazuma v skladu z določili okvirnega sporazuma in postopkom, ki je opredeljen v 2.1.3. točki razpisne dokumentacije.

VPRAŠANJE:

V točki 3.2.3 Tehnična in kadrovska sposobnost, pod kadrovsko sposobnostjo zahtevate razpolaganje z določenimi strokovnimi kadri, med drugim z Inženir – z izkušnjami z razvojem strojne opreme semaforske naprave, za katerega zahtevate predložitev – certifikat za vzpostavitev ethernet omrežja za »Inženir«. S tem da nikjer ne navajate kakšen certifikat imate v mislih. Glede na dejstvo da je predmet javnega naročila »Nakup blaga za vzdrževanje semaforske opreme« in ne izvajanje storitev vzpostavitve ethernet omrežja, vas pozivamo da ta pogoj umaknete, saj pogoj ni sorazmeren s predmetom javnega naročila.

ODGOVOR:

Naročnik spreminja razpisno dokumentacijo na način, da spreminja poglavje 3.2.3. razpisne dokumentacije in sicer zahtevo v točki **3. KADROVSKA SPOSOBNOST**, ki se po novem glasi:

*»Ponudnik mora razpolagati z ustreznimi kadri, ki so izkušeni, strokovno usposobljeni in sposobni izvesti predmet javnega naročila.*

*Ponudnik ali skupina ponudnikov v okviru skupne ponudbe mora v ponudbi izkazati, da razpolaga s strokovnim osebjem s katerim bo ponudnik izvajal predmet javnega naročila:*

|  |  |
| --- | --- |
| ***KADER*** | *Število osebja* |
| *Inženir - odgovorni vodja del z opravljenim strokovnim izpitom za odgovornega vodje del* | *1* |
| *Inženir – z izkušnjami z razvojem strojne opreme semaforske naprave* | *1* |

*Inženir – z izkušnjami z razvojem strojne opreme semaforske naprave mora imeti pridobljen certifikat za usposobljenost za vzdrževanje semaforskih naprav, ki ga izda proizvajalec semaforske opreme in naprav, ki je kompatibilna z obstoječo semaforsko opremo, ki je opredeljena v točki 2.2.4 ter 2.3. Ponudnik mora fotokopijo certifikata, ki se nanaša na Inženirja z izkušnjami z razvojem strojne opreme semaforske naprave priložiti k Prilogi 6 KADROVSKA SPOSOBNOST.*

*Ponudnik lahko navedene pogoje izpolni z eno strokovno osebo v kolikor le ta izpolnjuje vse navedene zahteve.*

***DOKAZILA:***

*Gospodarski subjekt izkaže izpolnjevanje teh pogojev s predložitvijo ESPD obrazca in s predložitvijo izpolnjenega in podpisanega obrazca »Kadrovska sposobnost« z vsemi prilogami – dokazili, ki so opredeljena v Prilogi 6.*

*Kadrovsko sposobnost lahko ponudnik izpolni samostojno, kot skupina ponudnikov (partnerji) v primeru skupne ponudbe ali s podizvajalci oz. subjektom, katerega zmogljivost bo ponudnik uporabil (glede na dejavnosti, ki so predmet javnega naročila in jih bo v okviru ponudbe posamezni subjekt izvajal), vendar bo moral ta subjekt (s katerim se izkazuje pogoje oz. sposobnost) predmetno blago, ki je predmet javnega naročila, tudi dobavljati.«*

Ponudniki morajo pri izpolnjevanju priloge 6 KADROVSKA SPOSOBNOST upoštevati navedeno spremembo razpisne dokumentacije in k prilogi priložiti dokazila s katerimi izkazujejo izpolnjevanje kadrovskih pogojev:

* potrdilo o opravljenim strokovnim izpitom za odgovornega vodje del za »Inženir - odgovorni vodja del«,
* certifikat za usposobljenost za vzdrževanje semaforskih naprav za »Inženir – z izkušnjami z razvojem strojne opreme semaforske naprave«.

VPRAŠANJE:

V razpisni dokumentaciji ste zapisali, da ponudnik lahko glede tehnične in kadrovske sposobnosti za predmetno naročilo uporabi zmogljivosti drugih subjektov, ne glede na pravno razmerje med njim in temi subjekti. Kakšen dokument mora priložiti ponudnik v primeru, da se ponudnik za izpolnjevanje kadrovskih zahtev sklicuje na inženirja - fizično osebo, ki ni zaposlen pri ponudniku ? Je podjemna pogodba z inženirjem zadostna? Fizična oseba namreč ni gospodarski subjekt in ne more podati podatkov kot gospodarski subjekt.

ODGOVOR:

V primeru, kot ga navaja gospodarski subjekt, naročnik ne more podati mnenja, saj ne pozna poslovnih odnosov med ponudnikom in ostalimi subjekti, ki jih ponudnik namerava vključiti v izvedbo predmeta javnega naročila, niti ne poslovnih odnosov med temi subjekti in njihovimi morebitnimi delodajalci. V vsakem primeru mora ponudnik upoštevati določila razpisne dokumentacije ob upoštevanju določil 77. člena ZJN-3 ter ponudbo pripraviti v skladu z vso veljavno zakonodajo v RS (Zakon o dohodnini, Zakon o delovnih razmerjih, Zakon o gospodarskih družbah, Zakon o DDV, …).

Ponudniki morajo pri pripravi ponudbe upoštevati spremembo razpisne dokumentacije in odgovore na vprašanja z dne 26.4.2018, ki so bili objavljeni na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila